钦定古今图书集成/历象汇编/庶征典/第027卷 > 《春秋纬》 > 《元命苞》
## 钦定古今图书集成/历象汇编/庶征典/第027卷 > 《春秋纬》 > 《元命苞》

“昴、毕间为天街，散为冀州，分为赵国，立为常山。牵牛
流为扬州，分为越国，立为扬山。”“轸星散为荆州，分为
楚国。荆之为言强也，阳盛物坚，其气急悍也。虚、危之
精流为青州，分为齐国，立为莱山。天弓星流为徐州，
别为鲁国，徐之言舒也，言阴牧内安详也。五星流为
兖州，兖之言端也，言堤精端，故其气纤杀。钩钤星别
为豫州，豫之为言序也，言阴阳分布，各得处也。”“东井
鬼星散为雍州，分为秦国，得东井动深之萌，其气险
也。”“觜参流为益州，益之言隘也，谓物类并决，其气急
切决列也。箕星散为幽州，分为燕国。营室流为并州，
分为卫国，并之为言诚也，精舍交并，其气勇抗，诚信
也。”